Phylogenetik

De Phylogenetik (retronym Mengelwoort ut ooldgr. φυλή, φῦλον phylé, phylon ‚Stamm, Clan, Aart‘ un γενετικός genetikós ‚Anfang‘) is en Twieg vun de Genetik un Bioinformatik, de sik dormit befaten deit, uttoforschen, wie sik dat mit de Geschicht vun de Evolutschoon verhollen deit un wie Individuen oder Gruppen mank de Organismen to'nanner staht un wie se vun'nanner afstammen doot (Phylogenese). 

 Wat to de Phylogenetik tohören deit
De Phylogenetik bruukt hüdigendags  Algorithmen, um ruttofinnen, wie de wecken Aarden oder ok enkelte Exemplare vun desülvige Aart mit’nanner verwandt sünd. Dor weert DNA-Sequenzen bi insett, de vördem bi DNA-Sequenzeren rutfunnen wurrn sünd. So kann en phylogeneetschen Boom upstellt weern. Unner annern is de Phylogenetik nödig, wenn en Taxonomie upstellt weern schall. As Algorithmen weert u. a. de Maximale Sünigkeit (engelsch „Parsimony“), Maximale Wohrschienlichkeit (engelsch „Maximum Likelihood“) un Bayes sien Inferenz bruukt, de up de Grundlaag vun MCMC-Verfahren staht.Charles Semple: Phylogenetics. Oxford University Press, 2003, ISBN 0-19-850942-1. As dat noch keen DNA-Sequenzeren geev un ok noch keen Computers, is de Phylogenetik ut Phänotypen over en Distanzmatrix afleit‘ wurrn (Phenetik),A. W. F. Edwards, L. L. Cavalli-Sforza: Reconstruction of evolutionary trees. In: Vernon Hilton Heywood, J. McNeill: Phenetic and Phylogenetic Classification. Systematics Association, 1964, S. 67–76. man de Kennteken to’n Unnerscheden weern to’n Deel nich eendüdig, vunwegen datt Phänotypen – ok binnen korte Tied- sik slank ännern könnt un vun allerhand Umstänn afhangt.Masatoshi Nei: Molecular Evolution and Phylogenetics. Oxford University Press, 2000, ISBN 0-19-513585-7, S. 3.E. O. Wiley: Phylogenetics. John Wiley & Sons, 2011, ISBN 978-1-118-01787-6.

Kiek ok bi
 Apomorphie
 bioloogsche Systematik
 Evolutschoon
 Klade
 Kladistik
 Nomenklatur
 Phylogenese
 Taxonomie

 Literatur 
 David Williams: The Future of Phylogenetic Systematics. Cambridge University Press, 2016, ISBN 978-1-316-68818-2.
 Donald R. Forsdyke: Evolutionary Bioinformatics. Springer, 2016, ISBN 978-3-319-28755-3.

 Belege

Kategorie:Genetik
Kategorie:Bioinformatik